TÁLTOSOK

Gyűjtsd össze, a táltosok milyen tulajdonságait, képességeit említi a cikk! Készíts listát!

Olvastál, hallottál, láttál már olyan alakokról, akiknek a táltosokhoz hasonló képességei voltak (pl. könyvben, filmben, képregényben)? Írd a listába a nevüket!

A felsorolt képességek közül van olyan, aminek te is örülnél? Melyik képességnek nem örülnél? Választásod magyarázd is meg!

A cikk említi a Teknyőkaparót. Mit gondolsz, hogyan nézett ki ez az alak a mindennapokban és milyennek képzeled, amikor átváltozott? Rajzold le egymás mellé mindkét alakban!

A cikk említi a beavatási rítust. Használd a fantáziádat! Vajon milyen feladatokat kell elvégeznie a táltosnövendéknek, hogy bizonyítsa alkalmasságát?

Hallottál már más helyzetekben is beavatásról? (pl. gólyatábor) Van, amikor a jelöltnek a rátermettségét, ügyességét, bátorságát kell bizonyítania. Sajnos, az is elfordul, hogy az idősebbek kihasználják a helyzetet, és megalázzák az újakat.

Mit gondolsz ezekről a szertartásokról? Mi a szerepük?